: भाजपाइयों ने नहीं दिया भाव : देवरिया। कभी बहुजन समाज पार्टी के कद्दावर नेता रहे बाबू सिंह कुशवाहा न घर के रहे न घाट के। जिस बसपा की सरकार में वे एक महत्वूपर्ण पद पर रह कर प्रदेश में अपनी हनक पैदा करते थे और उनकी तूती बोलती थी, आज उनकी स्थिति यह है कि वह जिला प्रशासन के प्रोटोकाल तक में शामिल नहीं है। यही नहीं वह भाजपा के प्रदेश अध्यक्ष सूर्य प्रताप शाही के प्रचार के लिए देवरिया जिले के पथरदेवा विधान सभा क्षेत्र में बड़ी उम्मीद लेकर आए थे लेकिन भाजपाइयों की बेरुखी और अपमानजनक व्यवहार से वह तीन में से दो जनसभाओं को बिना सम्बोधित किए हुए ही चले गए।